לפטיקטידיום

לפטיקטידיום (שם מדעי: Leptictidium; ביוונית עתיקה: "סמור חינני") הוא סוג של יונק קדום מסדרה נכחדת שחי באמצע תקופת האאוקן לפני 35–50 מיליון שנה. מאובניו נמצאו באירופה, אך בתקופתו היה חי באקלימים חמימים יותר מאירופה של היום.

מאפיינים 
יצור קדום זה שהיה קרוב של השלייניים המודרניים, היה בעל מראה של חדף פיל קטן. אורכו הגיע ל-60–90 סנטימטרים וגובהו ל-20 סנטימטרים. היה לו חדק גמיש איתו הוא אסף מזון ורחרח את טרפו, והיו לו רגליים חזקות המותאמות לקפיצה.

היצור חי ביערות גשם וחי על קרקע היער. הוא ניזון ככל הנראה מחרקים ומיצורים קטנים כמו לטאות או דו-חיים. הוא הסתתר בין השיחים כדי לברוח מאויביו מהם נמלט בקפיצות.

בתרבות 
הלפטיקטידיום מופיע בפרק הראשון של הסדרה ללכת עם חיות שם הוא אוכל חרקים זריז הבורח מטורפים גדולים כמו הגסטורניס והאמבולוצטוס.

מינים
 L. auderiense
 L. nasutum
 L. tobieni
 L. ginsburgi
 L. sigei
 L. listeri
 L. prouti
 L. storchi

גלריית מאובנים

ראו גם
פורגאטוריוס - יצור בן אותה תקופה שחי על העצים.

קישורים חיצוניים

לפטידקטידה
יונקים שחיו באאוקן באירופה
גרמניה: מאובנים
מאובני טקסונים שתוארו ב-1962